துத்தநாக பெராக்சைடு

துத்தநாக பெராக்சைடு (Zinc peroxide) என்பது ZnO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  அறை வெப்பநிலையில் பிரகாசமான மஞ்சள் தூளாகத் தோன்றும் துத்தநாகத்தின் வேதிச் சேர்மமான இது வரலாற்று ரீதியாக அறுவை சிகிச்சை கிருமி நாசினியாகப் பயன்படுத்தப்பட்டது. சமீபத்தில் துத்தநாக பெராக்சைடு வெடிபொருட்கள் மற்றும் வானவேடிக்கை கலவைகளில் ஆக்சிசனேற்றியாகவும் பயன்படுத்தப்படுகிறது. இதன் பண்புகள் அயனி மற்றும் சகப்பிணைப்பு பெராக்சைடுகளுக்கு இடையிலான மாற்றமாக விவரிக்கப்பட்டுள்ளன..
தயாரிப்பும் கட்டமைப்பும்
திண்ம துத்தநாக பெராக்சைடின் கட்டமைப்பு|left|120px|thumb
துத்தநாக குளோரைடுடன் ஐதரசன் பெராக்சைடைச் சேர்த்து வினைபுரியச் செய்தால் துத்தநாக பெராக்சைடை தயாரிக்க முடியும்.

எக்சு-கதிர் படிகவியல் ஆய்வின்படி, துத்தநாக பெராக்சைடு சேர்மம் ஆறு தனித்துவமான பெராக்சைடு (O22-) ஈந்தணைவிகளுடன் பிணைக்கப்பட்ட எண்முகி Zn(II) மையங்களைக் கொண்டுள்ளது. ஒட்டுமொத்த மையக்கரு இரும்பு பைரைட்டுக்கு (FeS2) மிகவும் ஒத்திருக்கிறது. அப்படியே O-O பிணைப்புகளைக் கொண்ட இந்த அமைப்பு, இந்த சேர்மம் ஒரு பெராக்சைடுதான் என்றும் ஒரு டை ஆக்சைடு அல்ல என்பதையும் தெளிவுபடுத்துகிறது.

மருத்துவப் பயன்
வயிற்றுச் சுவரில் உள்ள துளையிடும் புண்களுக்கு துத்தநாக பெராக்சைடுடன் சேர்த்து சிகிச்சையளிப்பது முதன்முதலில் 1933ஆம் ஆண்டில் பதிவு செய்யப்பட்டது. மேலும் 1940 ஆம் ஆண்டுகள் முழுவதும் ZnO2 அறுவை சிகிச்சையில் கிருமிநாசினியாகப் பயன்படுத்தப்பட்டது. 
[இருப்பினும், சிட்ரெப்டோகாக்கசு விரிடான்சு, சிடாபைலோகோகசு ஆரியசு, ஈ. கோலி, பி. புரோட்டியசு மற்றும் பி. பியோசியோனியசு போன்ற சில பாக்டீரியா வகைகளுக்கு எதிராக துத்தநாக பெராக்சைடு பயனற்றதாகக் கருதப்பட்டது.

பாதுகாப்பு
தோலில் பட்டாலோ, கண்களில் பட்டாலோ, அல்லது உள்ளிழுத்தாலோ துத்தநாக பெராக்சைடு ஆபத்தானது.

மேற்கோள்கள்

பகுப்பு:துத்தநாக சேர்மங்கள்
பகுப்பு:பெராக்சைடுகள்
பகுப்பு:ஆக்சிசனேற்றிகள்